《爇心香 上街化导》
金朝·马钰

师父重阳，真个真师。教马钰、专做贫儿。生涯清净，活路无为。

应抚心琴，调龙虎，饮刀圭。

誓不山东，缘在关西。且和光、混俗随时。□篱闲把，惟望人知。

愿不蚤归，休空过，疾修持。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。